Mutti (yritys)

Mutti S.p.A. on vuonna 1899 perustettu italialainen yritys, jonka perustivat veljekset Callisto ja Marcellino Mutti. Yritys tuottaa erilaisia tomaatista valmistettuja tuotteita, kuten tomaattimurskaa ja -pyreitä. Mutti Polpa -tomaattimurska kehitettiin vuonna 1971. Vuodesta 2010 Mutti on tehnyt yhteistyötä kansainvälisen ympäristöjärjestön WWF Italian kanssa vähentääkseen tomaattien tuotannossa syntyviä hiilidioksidipäästöjä ja vedenkulutusta. Historia Marcellino ja Callisto Mutti perustivat yrityksen vuonna 1899 Parman maakunnassa. Vuonna 1911 yrityksen Due Leoni -tuotemerkki rekisteröitiin. Vuonna 1922 yritys aloitti konsentroidun (engl. double concentrate) tomaattipyreen valmistuksen. Vuonna 1927 Mutti laajensi liiketoimintaansa Parmassa ja osti tölkitystehtaita. Lähteet